9. ΠΡΟΕΔΡΙΚΟ ΔΙΑΤΑΓΜΑ υπ’ αριθ.342 της 7-29 Δεκ.2000 (ΦΕΚ Α΄ 296) Αύξηση του ανωτάτου ορίου του ευεργετικού υπολογισμού ημερών ποινής καταδίκων και υποδίκων λόγω εργασίας. ΄Εχοντας υπόψη: 1.Τις διατάξεις της παρ.2 του άρθρ.46 του Νόμ.2776/1999(ΦΕΚ 291 Α΄). 2.Τις διατάξεις του άρθρ.29Α΄του Νόμ.1558/1985 (ΦΕΚ 137 Α΄), όπως προστέθηκαν με το άρθρ.27 του Νόμ.2081/1992 (ΦΕΚ 154 Α΄) και τροποποιήθηκαν με το άρθρ.1 παρ.2α του Νόμ.2469/1997 (ΦΕΚ 38 Α΄). 3.Την ανάγκη ενδυνάμωσης της λειτουργίας των αγροτικών φυλακών ως παραγωγικών Μονάδων με σημαντικό έργο. 4.Το γεγονός ότι από τις διατάξεις του παρόντος δεν προκαλείται δαπάνη σε βάρος του Κρατικού Προϋπολογισμού. 5.Την υπ’ αριθ.471/2000 γνωμοδότηση του Συμβουλίου Επικρατείας, με πρόταση του Υπουργού Δικαιοσύνης, αποφασίζουμε: «΄Αρθρο μόνο.- Το μέτρο του ευεργετικού υπολογισμού ημερών  ποινής για κατάδικους ή υποδίκους  ορίζεται σε δύο και μισή ημέρες εκτιτέας ποινής για κάθε ημέρα εργασίας τους α)σε αγροτική ή κτηνοτροφική μονάδα αγροτικής φυλακής ή αγροτικού  σωφρονιστικού καταστήματος ανηλίκων και β) σε  συνεργεία  οικοδομικών και τεχνικών εργασιών,  που συγκροτούνται εκτάκτως και για συγκεκριμένο  έργο σε οποιαδήποτε φυλακή, ακόμη και διαφορετική αυτής στην οποία κρατούνται, ή σε άλλα δημόσια κτίρια  Σελ. 174,02(θ) Τεύχος Σελ.    γ) στο αρτοποιείο της προβλεπόμενης από το άρθρο 104 του από 28-30.9.1935 ν.δ/τος «περί οργανώσεως σωφρονιστικού προσωπικού και διαχειρίσεως φυλακών» Κεντρικής Αποθήκης Υλικού Φυλακών». Η περίπτ. γ΄ προστέθηκε με το άρθρο μόνο του Π.Δ 219/23 Οκτ.-6 Νοεμ. 2007 (ΦΕΚ Α΄ 247). Το άρθρο μόνο αντικαταστάθηκε ως άνω από το άρθρ.1 Π.Δ.378/19-22 Οκτ.2001 (ΦΕΚ Α΄252), κατωτ.αριθ.11. Η ισχύς του παρόντος Δ/τος αρχίζει από τη δημοσίευσή του στην Εφημερίδα της Κυβερνήσεως. 9.Γ.γ.8-10 Ευεργετικός υπολογισμός ημερών εργασίας 